PROKAL.CO, Saban handak guring, Panjul ---ngaran asal sambat nang manulis wal lah--- galisah. Hatinya badabar-dabar sabab haur mamikirakan Galuh ---ngaran sikung ni jual asal sambat wal lah--- cewenya.
Maklum kesahnya ni Panjul wan Galuh nang batatangga kampung halat gang haja tu, hanyar haja jadian. Panjul nang lawas maincar Galuh, akhirnya kawa maluluhkan hati Galuh nang manarima cinta Panjul.
Ngarannya mabuk cinta, kalakuan Panjul saban hari kalah-kalah urang nang bisi hutang. Salalu haja mamikirakan Galuh nang sabujurnya kada jua pang mamikirakan Panjul.
Sengkat kesah, Panjul nang hatinya babunga-bunga diteleponi wan Galuh nang manyuruhnya ka rumah. Panjul nang mandangar parmintaan Galuh tu laluai bingung.
"Ding, hanyar haja kita tetamu. Aku gin hanyar bulik," sambat Panjul.
"Iya, tapi ading masih kangeng kak ai. Kakak kangen kada?" balasa Galuh.
"Bah saban hari kakak ni kangen. Tapi nang kaya apa ka rumah ikam, ni sudah tinggi malam. Kena kakak dihamuki abah ikam," takun Panjul.
"Kena mun sudah sampai rumah ading, kakak ketok jendela sabalah kanan rumah. Nah itu kamar ading kak. Kena masuk lalu jendela haja," sambat Galuh.
Mandapat jalan tumatan Galuh. Hancap Panjul bebulik pulang ka wadah badiam Galuh. Tapi pas sampai muka wadah badiam Galuh, Panjul bingun handak mangetok jendela nang mana.
Lawas bapikir, Panjul mamutuskan mangetok jendela sabalah kiri di higa rumah.
"Ding, ding, ding," sambat Panjul babisik lawan mangetok jendela.
Pas jandela dibuka, Panjul mambuang muha ka balakang kesah handak malihat situasi sakitar.
"Astaga ding, lawasnya," sambat Panjul nang handak mamanjat naik imbah jendela dibuka.
"Handak beapa ikam. Handak mancuntah kah," tagur urang nang rupanya abahnya Galuh.
"Astaga. Ulun sangka kamar Galuh tadi om. Maaf om, salah mangetok jendela ulun," pucat muha Panjul nang tatangkap abahnya Galuh. (oke/nha)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn